ฉลุย! ผู้ถือหุ้น XO โหวตผ่านทุกวาระ แจกปันผล 0.41 บ.
XO จัดประชุมผู้ถือหุ้นประจำปี ผ่าน “E-AGM” มีมติอนุมัติปันผลครึ่งปีหลัง 2564 หุ้นละ 0.41 บ. จ่าย 12 พ.ค.นี้
XO จัดประชุมผู้ถือหุ้นประจำปี ผ่าน “E-AGM” มีมติอนุมัติปันผลครึ่งปีหลัง 2564 หุ้นละ 0.41 บ. จ่าย 12 พ.ค.นี้
6 พ.ค. 2565

นายบรรพต หงษ์ทอง ประธานกรรมการ บริษัท เอ็กโซติค ฟู้ด จำกัด (มหาชน) หรือ XO  พร้อมด้วย นายจิตติพร จันทรัช กรรมการผู้จัดการ และนางสาววาสนา จันทรัช กรรมการผู้จัดการร่วม รวมถึงคณะกรรมการบริษัทฯ ได้มีการจัดประชุมสามัญผู้ถือหุ้นประจำปี 2565 ในวันนี้(6 พ.ค) ผ่านสื่ออิเล็กทรอนิกส์ (E-AGM)
โดยที่ประชุมมีมติอนุมัติทุกวาระที่คณะกรรมการเสนอ พร้อมทั้งอนุมัติการจ่ายเงินปันผลจากผลการดำเนินงานประจำปี 2564 จากกำไรส่วนที่ได้รับการส่งเสริมการลงทุนในรูปของเงินสด ในอัตราหุ้นละ 0.808 บาท
ทั้งนี้บริษัทได้จ่ายเงินปันผลระหว่างกาลสำหรับผลประกอบการงวดครึ่งปีแรกปี 2564 ไปแล้วในอัตราหุ้นละ 0.398 บาท คงเหลือเงินปันผลในครึ่งปีหลังในอัตราหุ้นละ 0.41 บาท โดยมีกำหนดจ่ายเงินปันผลในวันที่ 12 พฤษภาคม 2565